Beszámoló (2011. 05. 17.)

**Időrendi bontás:**

2011. 05. 01. Anyák napi alapszabály-módosító ülés  
2011. 05. 02. Választmány  
2011. 05. 03. Küldöttgyűlés  
2011. 05. 04. EHÖK Elnökségi  
2011. 05. 05. MAFIHE – EBIHAL – TTK HÖK találkozó gólyatáborokról  
2011. 05. 08. Iktatás, küldöttgyűlési határozatok átnézése  
2011. 05. 09. EHÖK – gólyatábor megbeszélés  
2011. 05. 10. Választmány  
2011. 05. 11. OHÜB  
2011. 05. 11. EHÖK Elnökségi  
2011. 05. 11. Matekos mentorfelvételi  
2011. 05. 12. Eötvös napi ünnepség  
2011. 05. 12. Matematika Intézeti Tanács  
2011. 05. 12. Matekos mentorfelvételi  
2011. 05. 13. Ünnepi Szenátus  
2011. 05. 13. Választmány  
2011. 05. 14. HÖOK Közgyűlés  
2011. 05. 16. Választmány

Az elmúlt időszak legfontosabb tevékenysége a gólyatáborok szervezésével kapcsolatos problémák felderítése és megoldása volt. A fentieken kívül ezért számtalan egyéb, itt nem részletezett kisebb egyeztetésen és megbeszélésen vettem részt. Számos problémára sikerült megoldást találnunk, ezért köszönöm a segítséget mindenkinek, aki részt vett ebben. Ma találkozom Kalina Gergely, EHÖK elnökkel (Szenes Áron, korábbi Bódvarákó főszervezővel együtt), aki a mai napon tudomásom szerint a rektor úrral és a gazdasági főigazgató asszonnyal egyeztet. Ennek fejleményeiről tájékoztatni fogok mindenkit. A Küldöttgyűlésen javasolni fogom a Gólyatáborok napirendi pont felvételét. Erre szándékozom meghívni Kalina Gergely EHÖK elnök urat, illetve Csányi Hildát a BGGYK HÖK elnökét, valamint a választmányi szakterületi delegáltaknak jeleztem, hogy tájékoztassanak erről minden érdeklődőt a szakterületükön. A TTK HÖK Választmánya pénteken egyhangúlag meghozta a döntést, hogy részt kíván venni a közös, EHÖK-ös gólyatábor közbeszerzésben. Ennek részleteit azonban csak később tisztázzuk, a Küldöttgyűlés döntésének ismeretében.

Másik kiemelendő dolog az elmúlt időszakból, hogy a holnaputáni Küldöttgyűlésre készültem. Ehhez a gólyatáboros utánajáráson felül, átnéztük a korábbi Küldöttgyűlések fellelhető határozatait a Küldöttgyűlési határozatok hatályon kívül helyezése napirendi ponthoz, illetve az Alapszabály még esetlegesen szükséges módosításairól kértem főtitkári, illetve EHÖK-ös véleményt. Előbbi tegnap megérkezett, a megjegyzések figyelembe vételével fogom kiküldeni a további módosító javaslatokat. A személyi kérdések tekintetében számos meglepő fejlemény történt, ma a gazdasági elnökhelyettes számomra váratlan lemondásának igyekeztem utána járni. Az EHÖK felosztott költségvetését az EHÖK elnöksége már elfogadta.

Delegáltságaimnak eleget tettem. Kiemelném ezek kapcsán a BTK-s HKR melléklet (Felvételi Szabályzat) módosításával kapcsolatos munkámat. A TTK Intézetei nem támogatták, illetve aggályosnak tartották (a Matematika Intézet javaslatom nyomán egyhangúlag nemmel szavazott). Fontosnak tartom, hogy az amúgy is problémás mesterszakos felvételik helyzetét a TTK HÖK igyekezzen lehetőségeihez mérten javítani, illetve ne engedje rontani. A BTK előterjesztése nyomán 30 napról 15 napra módosulna a kiértesítési határidő, ami véleményem szerint megengedhetetlen. Jelenleg a dékánhelyettes úr felé jeleztem, hogy tudjuk támogatni a BTK-s javaslatot, amennyiben a TTK-s igény (az intézeti vélemények) olyan módon kerülnek bele, hogy a TTK Kari Különös része garantálja a TTK-n a 30 napos határidőt.

HKR módosításra több tervezet is elkészült az elmúlt időszakban. Mind a kettőt, szövegszerű javaslattal, eljuttattuk a Kar vezetése felé. Az egyik lényege, hogy több tárgyból is lehessen félévenként javítóvizsgázni, a másik pedig, hogy a passzív hallgatók számára is folyósítható legyen a jutalomkeret. A költségtérítés a 2007-ben kezdett túlfutók díját tekintve még kérdéses. A kari vezetéssel folyamatosan egyeztetek, a dékán úrtól még a múlt héten kértem időpontot ez ügyben.

A HÖOK Közgyűlésén 7 mandátummal képviseltem az ELTE TTK HÖK-öt. Ez Dunaújvárosban volt. Takarékossági okokból csak az ülésen vettem részt, a köré szervezett eseményekről távol maradtam. A Küldöttgyűlésen számos tájékoztatót hallottunk, illetve ügyrendeket, alapszabályokat módosítottunk. Az Elnökség tagjainak beszámolója elfogadásra került.

A Választmányok, Küldöttgyűlés beszámolói időben kiküldésre kerültek. A Küldöttgyűlés összehívásáról a Nyúzokból, a régebbi szokáshoz híven, újra értesülhetnek a hallgatók. Az új iktatási rendszer dinamikuson és folyamatosan, zökkenőmentesen üzemel. A pecséthasználatok átvezetésének elküldése a GMF felé megtörtént.

A választásokon sajnos pótválasztást kellett kiírni, hiszen nem értük el a 25%-os részvételt a Választási Bizottság tájékoztatása szerint. Több [TTK-INFO] hírlevél is ment ki eddig választásos témával, illetve a mostani Nyúzban is lesz népszerűsítő cikk. A választási részvétel magasabb arányához a jövőben mindenképpen nagyobb hangsúlyt kell fektetni a mozgóurnák használatára, amennyiben nem térünk át elektronikus rendszerre.

Képviselőként tájékoztattam a hozzám forduló hallgatókat. Jelenleg a 4. matekos-fiziqs évzáró szervezésében veszek részt, mely várhatóan a Vízitelepen kerül megrendezésre.

Alapjában véve elég mozgalmas bő két héten vagyok túl, igyekeztem csak a leglényegesebb dolgokra szorítkozni. A Küldöttgyűlésen szóban mindenképp ki fogom egészíteni a beszámolómat, hiszen addig számos fontos esemény le fog zajlani. Bármilyen kérdést, hozzászólást, észrevételt örömmel veszek!

Köszönöm, hogy végigolvastad:

Dukán András Ferenc

+36305613913